Persuni b’diżabilità f’Għawdex se jkunu jistgħu jgawdi mill-informazzjoni u s-servizzi li toffri l-Kummissjoni Nazzjonali għall-Persuni b’Diżabilità minn Għawdex stess. Dan wara li dalgħodu s-Segretarju Parlamentari Justyne Caruana inawgurat uffiċjalment uffiċċju tal-KNPD li minnu se tingħata l-informazzjoni kollha dwar is-servizzi li toffri din il-kummissjoni. Dr Caruana qalet li dan l-uffiċċju f’Għawdex huwa bżonnjuż ħafna. Qalet li l-permezz tiegħu se jkun iżjed faċli għall-persuni Għawdxin li jiksbu l-informazzjoni dwar dawn is-servizzi mogħtija mingħand il-Kummisjoni kif ukoll biex jiksbu l-istess servizzi. Hija temmet tgħid li huwa kruċjali li kull servizz mogħti bi dritt f’dan is-settur irid jaqdi kemm il-Maltin kif ukoll lil-Għawdxin. Fl-indirizz tagħha, Dr Caruana rringrazzjat liċ-Ċermen tal-KNPD, Oliver Scicluna, lill-Ministeru tal-Edukazzjoni kif rappreżentat mill-Kap tal-Iskola Primarja tas-Sannat is-Sinjorina Pauline Grech u lis-Sur Frank Buhagiar li se jkun qiegħed jieħu ħsieb dan l-uffiċċju.